OpenLLM-France/wikimedia huggingface dataset:
# Ignacio Martín Villalaín

Ignacio Martín Villalaín (Burgos, 13 de maig de 1947) és un militar espanyol, actualment en situació de reserva.
Ingressà en l'Acadèmia General Militar de Saragossa el 1968. En 1972 va ser promogut a l'ocupació de tinent d'infanteria i destinat amb la Legió Espanyola al Sàhara Espanyol. Després fou destinat a l'Acadèmia General Bàsica de Suboficials de Talarn, a l'Escola Militar de Muntanya i Operacions Especials de Jaca i finalment a la Direcció General de Política de Defensa.
Fou destinat al Regiment de Caçadors de Muntanya "América" n.66, del que en va ser nomenat cap en 2000. En desembre de 2003 fou nomenat director de l'Acadèmia General Militar de Saragossa. En 2006 fou nomenat Cap de la Tercera Subinspecció General de l'Exèrcit de Terra a Barcelona, i en 2007 fou destinat com a General Cap de la III Subinspecció General de l'Exèrcit Pirinenca (SUIGE)
Després d'haver estat com a observador militar a El Salvador i Croàcia el 1992, i posteriorment com a part de les tropes internacionals a Albània i Kosovo en desembre de 2007 fou nomenat Comandant en Cap de la Força de la Unió Europea a Bòsnia i Hercegovina (EUFOR-Althea) a la Base «Camp Butmi» de Sarajevo, el primer espanyol en comandar una missió internacional. Va ser rellevat el 4 de desembre de 2008 pel general italià Stefano Castagnotto.
En febrer de 2009 ha estat ascendit a tinent general i nomenat Segon Cap de l'Estat Major de l'Exèrcit de Terra d'Espanya en substitució del general Rafael Barbudo Gironza. En maig de 2012 va passar la reserva i fou substituït pel general José Carrasco Gabaldón.

## Condecoracions

* Creus del Mèrit Militar i del Mèrit Aeronàutic amb distintiu blanc;
* Medalla del Sahara;
* Creu, Encomana, Placa i Gran Creu de la Reial i Militar Orde de Sant Hermenegild
* Gran Creu del Mèrit Militar amb distintiu blanc
* Gran Creu de l'Orde d'Isabel la Catòlica
* Medalla de les Nacions Unides
* Oficial de l'Orde al Mèrit de la República Italiana

## Referències

* ↑ España asume el mando de las tropas multinacionales en Bosnia, rioja.2.com, 4 de desembre de 2007
* ↑ Ignacio Martín Villalaín toma el mando de la Academia Militar, El Periódico de Aragón, 13 de desembre de 2003
* ↑ Generalitat de Catalunya. Departament de Relacions Institucionals i Participació. Relacions amb les Forces Armades, 13 de desembre de 2006
* ↑ CONCIERTO DE HOMENAJE A LOS VETERANOS DE LAS FUERZAS ARMADAS DE IFNI SÁHARA EN BARCELONA, 30 de novembre de 2007
* ↑ Un jefe español en el avispero de los Balcanes Arxivat 2018-02-28 a Wayback Machine., tiempodehoy.com, 8 de febrer de 2008
* ↑ Defensa refuerza las tropas en Bosnia con cinco helicópteros, El País, 3 de desembre de 2007
* ↑ VILLALAIN, Ignacio Martín Arxivat 2018-02-28 a Wayback Machine. a operationspaix.net
* ↑ El 'número dos' del Ejército de Tierra deja el cargo y pasa a la situación de retiro por edad, Europa Press, 11 de maig de 2012

## Enllaços externs

* Notícies sobre Ignacio Martín Villalaín a El País
# Hartford (Alabama)

Hartford és una població del Comtat de Geneva a l'estat d'Alabama (Estats Units d'Amèrica).

## Demografia

Segons el cens del 2000, Hartford tenia 2.369 habitants, 966 habitatges, i 647 famílies. La densitat de població era de 146,8 habitants/km².
Dels 966 habitatges en un 27,3% hi vivien nens de menys de 18 anys, en un 49% hi vivien parelles casades, en un 13,8% dones solteres, i en un 33% no eren unitats familiars. En el 31,1% dels habitatges hi vivien persones soles el 15% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,9.
Per edats la població es repartia de la següent manera: un 22,9% tenia menys de 18 anys, un 6,4% entre 18 i 24, un 24,1% entre 25 i 44, un 24,5% de 45 a 60 i un 22,1% 65 anys o més.
L'edat mediana era de 43 anys. Per cada 100 dones hi havia 84,5 homes. Per cada 100 dones de 18 o més anys hi havia 77,5 homes.
La renda mediana per habitatge era de 23.324 $ i la renda mediana per família de 30.919 $. Els homes tenien una renda mediana de 25.843 $ mentre que les dones 21.838 $. La renda per capita de la població era de 13.290 $. Aproximadament el 19,9% de les famílies i el 19,8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Mas Condal

El Mas Condal és un edifici del municipi d'Avinyonet del Penedès (Alt Penedès) protegit com a bé cultural d'interès local. És una masia de plantat rectangular composta de planta baixa i pis, amb coberta a dues aigües. Portal d'arc rebaixat amb dovelles. Balcons del primer pis amb brancals i llindes de pedra. A l'interior es troben arcs ogivals. Ha sofert moltes reformes.

## Referències

* ↑ «Mas Condal». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 6 febrer 2015].
# Melon Diesel

Melon Diesel és un grup de música de Gibraltar (Regne Unit), patrocinat per Sony Music que va aconseguir una gran popularitat a Espanya.

## Història

Melon Diesel va començar a tocar amb el nom de Treehouse als anys 90 i es van canviar el nom el 1995, basat en una beguda servida en un bar de Gibraltar on el grup solia tocar.
El grup es va traslladar a Londres per treballar amb el productor Barry Sage i van gravar La Cuesta de Mr. Bond. El nom del primer disc té a veure amb la pe·lícula de James Bond The Living Daylights, rodada a Gibraltar.
El segon disc el van gravar després d'una llarga gira de més de 100 espectacles. El van gravar als Eurosonic Studios de Madrid amb el productor Nigel Walker. El 2003 gravarien el seu últim àlbum d'estudi amb la formació original a Treviso, Venècia (Itàlia) amb el productor Danilo Ballo.
El grup es va separar el 2003 formant dues bandes, Area 52 i Taxi.

## Discografia

* La Cuesta de Mr. Bond, posat a la venda el 24 de juny del 1999.
* Contracorriente
* Por Tí
* Desaparecida
* Nuestra Historia
* Quiero un Camino
* Loco
* Volar
* Alguien Especial
* Déjalo y Vive
* Sin Querer
* Se Acabó la Fe
* Is this it?
* La Cuesta de Mr. Bond (versió anglesa), posat a la venda el 10 de juliol del 2000.
* Graveyard
* Marlisse
* Backroom
* Did it Again
* Here we are
* I Stay
* Butterfly
* Ready to Learn
* Gotta Leave
* Not a Second
* Big old House
* Is this it?
* Hombre en el Espejo, posat a la venda el 21 de maig del 2001
* Grita
* Hombre en el Espejo
* En el Andén
* Calle Desengaño
* Mundo Irreal
* Lo que te digo
* Por los días que vendrán
* Si me desprecias
* T.V.
* Llenabas mi alma
* Planeta Verde
* Sabes Mentir
* Real, posat a la venda el 20 de gener del 2003
* It's Only Yoy
* Live live live
* Can I Follow?
* You're Chocolate
* How do yo feel?
* What's it gonna be
* All that you want
* Venice
* Daddy's love
* Love the great
* The thought I feared the most
* Niña del sur
* Al otro lado
* Chocolate
* Tal vez
* Náufrago en el Peñón
* Dime por qué

## Referències

* ↑ «Biografía de Melón Diesel».
* ↑ «Yahoo». Arxivat de l'original el 2007-10-08. [Consulta: 9 juny 2020].
* ↑ «La Cuesta de Mister Bond - Track listing.». Arxivat de l'original el 11 novembre 2005.
* ↑ «Hombre en el Espejo - Track listing.». Arxivat de l'original el 5 febrer 2005.
* ↑ «Real - Track listing.». Arxivat de l'original el 27 novembre 2005.
# Medalla de la Campanya de Rússia

La Medalla de la Campanya de Rússia va ser una condecoració d'Espanya creada per condecorar als voluntaris de la Divisió Blava que van participar en la Segona Guerra Mundial contra la Unió Soviètica. Entre els militars que la tenien hi havia els generals Guillermo Quintana Lacaci i Víctor Lago Román.

## Descripció

* L'anvers és l'àguila de l'Exèrcit de Terra d'Espanya amb una Creu de Ferro, amb l'esvàstica, sobre el Jou i les fletxes, emblema de Falange, tot envoltat per corona de llorer i timbrat de corona militar de cabdillatge.
* El revers és el Kremlin de Nóvgorod envoltat de cadenes amb la llegenda "Rússia 1941"

## Vegeu també

* Condecoracions d'Espanya
* Divisió Blava

## Referències

* ↑ Carlos Caballero Jurado. Atlas ilustrado de la Divisin̤ Azul(Illustrated Atlas of the Blue Division). Susaeta Ediciones, 2009. ISBN 84-677-0202-8.

## Enllaços externs

* campanya de Rússia a un bloc de condecoracions de l'exèrcit franquista
* Medalla de Rússia Arxivat 2015-04-02 a Wayback Machine. a original-militaria.com
# Mario Beccaria

Mario Beccaria (Sant'Angelo Lodigiano, 18 de juny de 1920 - 22 de novembre de 2003) és un polític italià de la Democràcia Cristiana que ha desenvolupat els càrrecs de batlle municipal de la seva ciutat entre el 1960 i el 1964 i de diputat entre els anys 1968 i 1972 i entre 1972 i 1976. En el seu mandat parlamentari, fou secretari de la IX Comissió (obras públicas).
Va ser un amant de la música en general: de fet, en els anys 50 va formar part de la junta directiva de l'organització benèfica Amundis, que tenia la tasca de donar valor als cantants i músics locals.
Després de la seva mort, a Sant'Angelo Lodigiano s'ha dedicat a un carrer.;

## Referències

* ↑ Ambizioni e reputazioni: élite nel Lodigiano tra età moderna e contemporanea (pag. 209)
* ↑ Il Lodigiano nel Novecento: la cultura (pag. 431)
* ↑ Via Onorevole Mario Beccaria, Sant'Angelo Lodigiano
* ↑ «Ricordando Mario Beccaria». Arxivat de l'original el 2015-11-27. [Consulta: 19 octubre 2015].

## Enllaços externs

* Radio Radicale: Traballs a quien partecipò Mario Beccaria
# Traversella

Traversella és un comune (municipi) de la ciutat metropolitana de Torí, a la regió italiana del Piemont, situat a uns 50 quilòmetres al nord de Torí. A 1 de gener de 2019 la seva població era de 324 habitants.
Traversella limita amb els següents municipis: Pontboset, Donnas, Valprato Soana, Quincinetto, Ronco Canavese, Tavagnasco, Brosso, Trausella, Meugliano, Ingria, Frassinetto, Vico Canavese i Castelnuovo Nigra.

## Referències

* ↑ «Resident population on 1st january» (en anglès). ISTAT. [Consulta: 7 abril 2020].
# Joan Dartrica

Joan Dartrica o Venetrica (Thiarmont, Flandes, segle xv - Girona, setembre 1507) fou un escultor flamenc actiu a Girona a principis del segle xvi, autor entre d'altres del retaule major de l'església de Sant Feliu de Girona. La majoria de les seves obres no s'han conservat.

## Biografia

Joan Dartrica, citat també amb els cognoms Venetrica, Vanertrica, Dertica o Deertrica fou l'escultor més actiu d'aquests primers anys del segle xvi. Originari d'un poble proper a Lovaina, arribà a Girona pels volts del gener del 1500 probablement acompanyat Pere de Fontaines amb qui col·laborà assíduament. Poc després d'arribar a Girona es casà amb Bernardina, filla de Joan de Solivella, moliner de farina, i de Gallarda. En morir el 1507 deixà un fill petit, Miquel, del qual es feu càrrec la seva sogra, ja que abans ja havien mort la seva dona i el seu sogre.
Cronològicament, la primera obra documentada de Dartrica se situa l'any 1501 quan acordà amb el Capítol de la Catedral de Girona la realització d'un retaule de fusta per a la capella de Santa Magdalena. En els anys següents, l'activitat de l'escultor es va centrar principalment en la fabricació del retaule major de Sant Feliu, l'única obra conservada i que no arribà a acabar. El març del 1504 signà el contracte per a la construcció del brancal i sotabrancal del retaule i un any després, el contracte per a la resta del retaule. Ell únicament elaborà la traça del retaule, el conjunt de la predel·la i algun fragment del cos del retaule.
També consta la realització dels retaules de la Verge i Sant Maurici per a l'església del Mercadal de Girona (1505) i del retaule major de Cervià de Ter (1506), pintat per Pere de Fontaines.

## Referències

* ↑ Jardí Anguera, Montserrat «L'aportació dels escultors alemanys a la producció catalana de retaules de finals del segle XV». Locus Amoenus, Núm. 9, Data incorrecta, pàg. 79-99. ISSN: 2014-8798 [Consulta: 14 maig 2017].
* 1 2 Freixas i Camps, Pere «Documents per a l'art renaixentista català. L'escultura gironina a la primera meitat del cinc-cents». Annals de l'Institut d'Estudis Gironins, 28, 01-01-1985, pàg. 245–279. ISSN: 2339-9937.
* ↑ Freixas i Camps, Pere. La basílica de Sant Feliu. Primera catedral de Girona. Girona: Ajuntament de Girona, 2016. ISBN 978-84-8496-221-2.
# La Pedra del Terme

La Pedra del Terme és una muntanya de 601 metres que es troba entre els municipis de Falset i Porrera, a la comarca catalana del Priorat.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Hartford

«Hartford» té aquests significats:
* Hartford (Connecticut), capital de l'estat de Connecticut als Estats Units
* Hartford (Alabama)
* Hartford (Arkansas)
* Hartford (Dakota del Sud)
* Hartford (Illinois)
* Hartford (Iowa)
* Hartford (Kansas)
* Hartford (Kentucky)
* Hartford (Maine)
* Hartford (Ohio)
* Hartford (Vermont)
* Hartford (Wisconsin)
* Hartford City (Indiana), població dels Estats Units a l'estat d'Indiana
* Hartford City (Virgínia de l'Oest), població dels Estats Units a l'estat de Virgínia de l'Oest
* East Hartford, població dels Estats Units a l'estat de Connecticut
* Robert Hartford-Davis (1923 - Beverly Hills, Los Angeles, 1977), director de cinema i productor britànic
# Hal·limondita

La hal·limondita és un mineral de la classe dels fosfats. Va rebre el nom l'any 1961 per Kurt Walenta i Wolfhard Wimmenauer en honor al doctor Arthur Francis Hallimond (17 de gener de 1890 Saltburn, Yorkshire, Anglaterra - 2 de setembre de 1968 Londres, Anglaterra), mineralogista britànic, pels seus treballs amb minerals secundaris d'urani, la metal·lúrgia de l'acer al carboni, els materials refractaris, els minerals de ferro amb bandes i altres investigacions.

## Característiques

La hal·limondita és un arsenat de fórmula química Pb₂(UO₂)(AsO₄)₂·nH₂O. Va ser aprovada com a espècie vàlida per l'Associació Mineralògica Internacional l'any 1965. Cristal·litza en el sistema triclínic. La seva duresa a l'escala de Mohs oscil·la entre 2,5 i 3.
Segons la classificació de Nickel-Strunz, la hal·limondita pertany a «08.EA - Uranil fosfats i arsenats, amb proporció UO₂:RO₄ = 1:2» juntament amb els següents minerals: ortowalpurgita, walpurgita, fosfowalpurgita, parsonsita, ulrichita i lakebogaïta.

## Formació i jaciments

Va ser descoberta a la mina Michael, situada a la localitat de Seelbach, dins la regió de Friburg (Baden-Württemberg, Alemanya). També ha estat descrita a la mina Sophia, a la vall de Böckelsbach, dins la localitat de Rottweilm també a Friburg, així com al dipòsit d'urani de Bühlskopf, a la lolcalitat de Birkenfeld, a l'estat de Renània-Palatinat. Aquests tres indrets a Alemanya són els únics de tot el planeta on ha estat descrita aquesta espècie mineral.

## Referències

* ↑ «Hallimondite» (en anglès). Mindat. [Consulta: 13 novembre 2021].
# Hahn William Capps

Hahn William Capps (16 de desembre de 1903 - 14 de setembre de 1998) va ser un entomòleg estatunidenc.

## Biografia

Capps va néixer el 1903. El 1929 va obtenir el títol de llicenciat a la Universitat de Kansas. El 1930, es va incorporar al Departament d'Agricultura dels Estats Units, i el mateix any es va convertir en inspector de quarantena de plantes per a l'Oficina d'Entomologia i Quarantena de les Plantes. El 1938 es va convertir en un assistent entomòleg, i el 1940 va ser nomenat entomòleg. Va mantenir el lloc de treball fins que es va retirar el 1964.
Va estudiar estadis larvaris i adults de lepidòpters.

## Referències

* ↑ «Biography» (en anglès). Smithsonian Institution Archives.
# Grandview

«Grandview» té aquests significats:
* Grandview (Illinois)
* Grandview (Indiana)
* Grandview (Iowa)
* Grandview (Missouri)
* Grandview (Ohio)
* Grandview (Washington)
* Grandview Heights, població dels Estats Units a l'estat d'Ohio
* Grandview Plaza, població dels Estats Units a l'estat de Kansas
# Helwan (cràter)

Helwan és un cràter sobre la superfície de (951) Gaspra, situat amb el sistema de coordenades planetocèntriques a 22.4 ° de latitud nord i 118.9 ° de longitud est. Fa un diàmetre de 0.4 km. El nom va ser fet oficial per la UAI l'any 2003 i fa referència a Helwan, una ciutat a l'Egipte amb balneari.

## Referències

* ↑ "Helwan (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Courbon, P.; Chabert, C.; Bosted, P.; Lindsley, K. Cave Books, Saint Louis. Atlas of the Great Caves of the World, 1989.
# Helyett (equip ciclista)

L'equip Helyett va ser un equip ciclista francès, de ciclisme en ruta que va competir entre 1932 i 1961. El seu triomf més important fou la victòria final al Giro d'Itàlia de 1960 per part de Jacques Anquetil.
Al 1962 es va unir a l'equip Saint-Raphaël-R. Geminiani.

## Principals resultats

* Gènova-Niça: Raoul Lesueur (1935), Joseph Groussard (1959), Jean Stablinski (1960)
* París-Niça: Jacques Anquetil (1935, Jacques Anquetil (1957, 1961), Jean Graczyk (1959)
* Fletxa Valona: Adolf Braeckeveldt (1937)
* Volta a Bèlgica: Adolf Braeckeveldt (1937), Joseph Somers (1939)
* Gran Premi de Valònia: Adolf Braeckeveldt (1938, 1939), Maurice Van Herzele (1942)
* Lieja-Bastogne-Lieja: Alfons Deloor (1938), Richard Depoorter (1943)
* París-Camembert: Joseph Goutorbe (1942), Joseph Groussard (1960)
* Critèrium del Dauphiné Libéré: Nello Lauredi (1950, 1951)
* París-Bourges: Jean-Marie Goasmat (1951)
* Volta a Llombardia: André Darrigade (1956)
* Quatre dies de Dunkerque: Jacques Anquetil (1958, 1959)
* Gran Premi de Lugano (contrarellotge): Jacques Anquetil (1958, 1959, 1960, 1961)
* Gran Premi de Denain: Seamus Elliott (1959), Gabriel Borra (1960)
* Omloop Het Volk: Seamus Elliott (1959)
* Gran Premi de Mònaco: Joseph Groussard (1959), Jean Graczyk (1960), Jo de Roo (1961)
* Critèrium Internacional: André Darrigade (1959), Jean Graczyk (1960), Jacques Anquetil (1961)
* Tour de Romandia: Louis Rostollan (1960, 1961)
* Giro de Sardenya: Jo de Roo (1960)
* Circuit de l'Aulne: Jean Stablinski (1960)
* Gran Premi de Fourmies: Michel Vermeulin (1960)

### A les grans voltes

* Giro d'Itàlia
** 3 participacions (1959, 1960, 1961)
** 8 victòries d'etapa:
*** 2 el 1959: Jacques Anquetil (2)
*** 5 el 1960: André Darrigade, Jacques Anquetil (2), Seamus Elliott, Jean Stablinski
*** 1 el 1961: Jacques Anquetil
** 1 classificació final:
*** Jacques Anquetil al 1960
* Tour de França
** 0 participacions
* Volta a Espanya
** 0 participacions

## Enllaços externs

* Plantilles a firstcycling.com
* Plantilles a memoire-du-cyclisme.eu
* Plantilles a cyclebase.nl
# Guadalmina

El riu Guadalmina (que significa, wadi del port) és un curt riu costaner del sud d'Espanya, un riu de la conca mediterrània andalusa que transcorre íntegrament per la província de Màlaga.
De 28 quilòmetres de longitud, el Guadalmina neix a la Serra Bermeja, al terme municipal de Igualeja, però l'aigua permanent es troba més a baix, al municipi de Benahavís, d'on sorgeix pels aqüífers càrstics, formant un paratge denominat "Les Angosturas". Desemboca al municipi de Marbella a la urbanització Guadalmina al costat de Sant Pere Alcántara; servint de separació entre els termes municipals d'Estepona i Marbella.
El riu va tenir al passat una gran importància estratègica defensiva per al poble de Benahavís, servint a més les seves aigües per moure molins fariners. En aquest municipi es troba en l'actualitat l'embassament del Guadalmina, presa de derivació per captar i transportar a l'embassament de la Concepció, en el riu Verd, on s'uneixen els rius Guadaiza i Guadalmansa per assortir a la presa.
El llit baix del riu es troba fortament urbanitzat, per la qual cosa molts habitatges tenen un alt risc d'inundació.
Als voltants de la seva desembocadura es troben unes termes romanes del segle iii i les restes de la Basílica de Vega del Mar, un temple paleocristià del segle iv.

## Referències

* ↑ El País, Veinte urbanizaciones de Marbella tienen alto riesgo de inundación, 18/09/2007.
# Guadall d'Empúries-Rosselló

Guadall d'Empúries-Rosselló (segle ix - probablement 947) va ser bisbe d'Elna entre 920 i 947, succeint el seu germà Elmerad, ambdós fills del Comte d'Empúries i Rosselló, en Sunyer II. Al seu torn, el seu successor fou Riculf II, elegit en un concili de Narbona mentre Guadall es trobava malalt de mort, per evitar que el bisbat d'Elna caiguera en mans del Comtat de Cerdanya. Entre les seues obres més destacades es troba l'enriquiment del patrimoni de l'església d'Elna.
# Guadalop

El Guadalop (nom en català i aragonès; Guadalope en castellà) és un afluent del marge dret de l'Ebre amb una longitud de 160 km i una superfície de conca hidrogràfica de 3.890 km² aproximadament, és el riu més regulat d'Aragó. Té al seu curs els embassaments de Santolea, Calanda i Civan, a Casp; així com La Estanca d'Alcanyís i l'embassament de Berge, al seu afluent Guadalopillo. Els seus afluents són, pel marge dret, el Bergantes, el Fortanet, el Bordón i el Mesquí, i per l'esquerra l'Aliaga i el Guadalopillo.
Neix a la serra de Gúdar, prop de les poblacions de Villarroya de los Pinares i Miravete de la Sierra, a la província de Terol. Al final del seu recorregut aporta un cabal a l'Ebre de 265 hm³ l'any aproximadament.

## Embassaments

Actualment els recursos estan regulats principalment per sis embassaments: Aliaga, a la capçalera del riu Guadalop (0,9 hm³ d'embassament útil); Calanda (54,30 hm³) i Santolea (52,60 hm³) al curs mitjà, i Casp (81 hm³) al curs baix. Al riu Guadalopillo es troba l'embassament de Gallipuén (16 hm³), al municipi de Berge, i finalment l'embassament de L'Estanca d'Alcanyís (7 hm³), que rep les aigües del Guadalop a través d'un canal.

## Estat dels embassaments

* Estat de l'embassament de Santolea
* Estat de l'embassament de Calanda
* Estat de l'embassament de Casp
* Estat de l'embassament d'Alcanyís

## Enllaços externs

* El Guadalop Arxivat 2005-11-09 a Wayback Machine. (castellà)
* Vedat esportiu de pesca Arxivat 2007-08-08 a Wayback Machine. (castellà)
* Regadius Arxivat 2006-10-05 a Wayback Machine. (castellà)
# Guillem II Tocco

Guillem II Tocco fou net de Guillem I Tocco i fill de Pietro (Pere) Tocco.
Fou governador de Corfú el 1328 i es va casar (abans de 1311) amb Margarita Orsini, senyora de la meitat de Zante, la qual, a la mort del seu nebot Nicèfor II Àngel-Comnè Orsini va heretar els drets de Cefalònia i Zante.
Va morir el 22 de setembre de 1335 deixant sis fills (i dues filles que foren monges):
* 1) Pere II (Petrillo) Vicari general de Sicília, que va rebre el feu de Corfú el 1353 i fou comte de Martina el 1364 i tronc dels comtes de Martina.
* 2) Lleonard I Tocco, senyor de Tocco, que el 1358 va heretar per dret matern Cefalònia i Zante
* 3) Lodòvic (Lisolo) senescal del príncep de Tàrent mort el 1360.
* 4) Nicoletto, abat mort el 1347.
* 5) Ricard, cavaller, mort després del 1335.
* 6) Francesc, mort després del 1335.
# Halley Records

Halley Records és un segell discogràfic català fundat l'any 2015 per tres empreses del sector musical de Barcelona: Èxits Management, Lizardqueen Music i Vibra Comunicació. Les primeres referències del segell van ser el segon disc de Ferran Palau, Santa ferida, i la reedició de les primeres composicions de Núria Graham, First tracks.
Al llarg de la seva trajectòria, ha publicat treballs discogràfic d'artistes com Els Catarres, Suu, Lildami, Roba Estesa o Figa Flawas, entre d'altres.

## Referències

* ↑ «Neix un nou segell, Halley Records». Enderrock.cat, 09-02-2015. [Consulta: 3 juliol 2021].
* ↑ «Neix Halley Records, nou segell discogràfic». Nació Digital, 09-02-2015. [Consulta: 3 juliol 2021].
* ↑ Serra, Laura. «La música urbana per fi ho peta en català». Ara, 08-05-2023. [Consulta: 17 maig 2023].
* ↑ «Els Catarres, Suu i Lildami seran a l'Heliogàbal amb Halley Records». Enderrock.cat, 28-02-2023. [Consulta: 17 maig 2023].